Coelocorynus debeckeri

Coelocorynus debeckeri er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

Utseende 
En middelsstor, avlang, halvblank, mørkt brunlig gullbasse. Kroppsformen er nokså jevnbred, beina ikke spesielt lange. Hannene har fire rundede tenner på clypeus ("snuten") og en uthulning foran på pronotum. Pronotum er spredt og svært grovt punktert, tettere punktert i uthulningen. Dekkvingene har markerte punktrader.

Levevis 
Disse artene lever i fjellområder. Larvene utvikler seg inne i døde, mosekledte trestammer, både stående og liggende. Arten er funnet i 2800–3000 meters høyde.

Utbredelse 
Arten er beskrevet fra Ulugurufjellene i Tanzania.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Trichiinae Fleming, 1821
 Stammen Cryptodontini 
 Slekten Coelocorynus Kolbe, 1895
 Coelocorynus debeckeri Ruter, 1977

Kilder 
 Ruter, G. (1977) Mission entomologique du Musée Royal de l'Afrique Centrale aux Monts Uluguru Tanzanie 23. Coleoptera Cetoniidae. Avec une note biologique par N Leleup. Revue de Zoologie africaine. Tervuren, Bruxelles 91(1):1-10.

Eksterne lenker 
 

Gullbasser
Biller formelt beskrevet i 1977
Tanzanias insekter
Dyr formelt beskrevet av Gaston Ruter